CELEX: E2013P0008
Language: et
Date: 2013-06-24 00:00:00
Title: Ettevõtja Abelia 24. juunil 2013 EFTA järelevalveameti vastu algatatud hagi (Kohtuasi E-8/13)

3.10.2013   
            
            
               ET
            
            
               Euroopa Liidu Teataja
            
            
               C 287/12
            
         Ettevõtja Abelia 24. juunil 2013 EFTA järelevalveameti vastu algatatud hagi
   (Kohtuasi E-8/13)
   2013/C 287/08
   Ettevõtja Abelia, keda esindavad advokaadid Ingebjørg Harto ja Nina Lea Gjerde Norra Ettevõtete Konföderatsioonist (NHO), PO Box 5250, Majorstuen, 0303 Oslo, Norra, algatas 24. juunil 2013 EFTA kohtus hagi EFTA järelevalveameti vastu.
   Hageja taotleb, et EFTA kohus
   
               1)
            
            
               tunnistaks kehtetuks EFTA järelevalveameti 24. aprilli 2013. aasta otsuse nr 160/13/COL artikli 1;
            
         
               2)
            
            
               mõistaks käesoleva menetluse kohtukulud välja järelevalveametilt.
            
         
      Õiguslik ja faktiline taust ning hagi toetuseks esitatud asjaolud
   
   
               —
            
            
               Hageja on Norra Ettevõtete Konföderatsiooni (Næringslivets Hoved-organisasjon) kuuluv Kaupmeeste ja Tööandjate Liit, mille liikmeteks olevad 1 250 äriühingut tegutsevad infotehnoloogia, telekommunikatsiooni, teadus- ja arendustegevuse ning konsultatsiooni- ja haridusteenuste valdkonnas.
            
         
               —
            
            
               Hagi aluseks on EFTA järelevalveameti 24. aprilli 2013. aasta otsus nr 160/13/COL, millega lõpetatakse juhtumi käsitlemine, algatamata ametlikku uurimismenetlust selle kohta, kas Norra käibemaksu ja käibemaksu hüvitamise sätteid tuleb käsitada riigiabina EMP lepingu artikli 61 lõike 1 tähenduses.
            
         
               —
            
            
               Hageja väidab muu hulgas, et
               
                           —
                        
                        
                           EFTA järelevalveamet jättis algatamata EFTA riikide vahelise järelevalveameti ja kohtu asutamist käsitleva lepingu (edaspidi „järelevalve- ja kohtuleping”) protokolli nr 3 I osa artikli 1 lõike 2 (vrd protokolli nr 3 II osa artikli 4 lõige 4) kohase ametliku uurimismenetluse;
                        
                     
                           —
                        
                        
                           EFTA järelevalveamet ei põhjendanud oma otsust, kuigi see on ette nähtud järelevalve- ja kohtulepingu artikliga 16.